NORAKSTS

|  |  |
| --- | --- |
| 19.12.2019. | Nr.16/9 |

**zemes starpgabala viskaļu ielā 85c, Jelgavā,**

**atsavināšana**

(ziņo: I.Škutāne)

Saņemts SIA “NOVATORS” (reģistrācijas Nr.41702000314) iesniegums, kurā lūdz atsavināt Jelgavas pilsētas pašvaldībai piederošo zemesgabalu Viskaļu ielā 85C, Jelgavā, kas piegul viņai piederošajam nekustamajam īpašumam Viskaļu ielā 85, Jelgavā.

Nekustamais īpašums ar kadastra numuru 09000290500 Viskaļu ielā 85, Jelgavā, reģistrēts Jelgavas pilsētas zemesgrāmatas nodalījumā Nr.4432 uz SIA “NOVATORS” vārda.

Saskaņā ar Jelgavas pilsētas domes 2019.gada 26.septembra lēmumu Nr.12/9 “Starpgabala statusa noteikšana zemes vienībām”, zemes vienībai ar kadastra apzīmējumu 09000290803 Viskaļu ielā 85C, Jelgavā, ir noteikts zemes starpgabala statuss.

Zemes starpgabals 373 m2 platībā ar kadastra apzīmējumu 09000290803 Viskaļu ielā 85C, Jelgavā (turpmāk-Starpgabals) ir neapbūvēts, reģistrēts Jelgavas pilsētas zemesgrāmatas nodalījumā Nr.100000593899 ar kadastra Nr.09000290804 uz Jelgavas pilsētas pašvaldības vārda.

Publiskas personas mantas atsavināšanas likuma (turpmāk-Atsavināšanas likums) 4.panta ceturtās daļas 1.punktā noteikts, ka pašvaldības nekustamā īpašuma atsavināšanu var ierosināt zemes īpašnieks, ja viņš vēlas nopirkt zemes starpgabalu, kas piegul viņa zemei.

Starpgabals nav izmantojams patstāvīgi funkcionējošas apbūves veidošanai un ir pievienojams blakus esošajam zemes īpašumam ar kadastra apzīmējumu 09000290500 Viskaļu ielā 85, Jelgavā.

Saskaņā ar Jelgavas pilsētas pašvaldības 2017.gada 23.novembra saistošajiem noteikumiem Nr.17-23 “Teritorijas izmantošanas un apbūves noteikumu un grafiskās daļas apstiprināšana”, Starpgabala lietošanas mērķis ir satiksmes infrastruktūras apbūve.

Saskaņā ar Atsavināšanas likuma 8.panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

 2019.gada 8.novembrī nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr.88, derīgs līdz 2020.gada 22.jūnijam) novērtēja Starpgabalu un noteica tā tirgus vērtību 900 *euro*.

Valsts zemes dienesta Nekustamā īpašuma Valsts kadastra informācijas sistēmā Starpgabala kadastrālā vērtība ir noteikta 132 *euro*.

Atsavināšanas likuma 3.panta pirmās daļas 2.punkts nosaka, ka publiskas personas nekustamo mantu var atsavināt, pārdodot par brīvu cenu. Minētā likuma 37.panta pirmās daļas 4.punkts nosaka, ka pārdot publiskas personas mantu par brīvu cenu var, ja nekustamo īpašumu iegūst šā likuma [4.panta](https://likumi.lv/doc.php?id=68490#p4) ceturtajā daļā minētā persona. Šajā gadījumā pārdošanas cena ir vienāda ar nosacīto cenu.

Atsavināšanas likuma 36.panta trešā daļa noteic, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem.

2019.gada 22.novembrī Jelgavas pilsētas pašvaldības īpašuma atsavināšanas komisija noteica Starpgabala nosacīto cenu 1300 *euro* un nomaksas termiņu – 5 gadus.

Saskaņā ar likuma “Par pašvaldībām” 21.panta pirmās daļas 17.punktu, Publiskas personas mantas atsavināšanas likuma 3.panta pirmās daļas 2.punktu, 4.panta ceturto daļu, 8.pantu, 36.panta trešo daļu, 37.panta pirmās daļas 4.punktu, Jelgavas pilsētas pašvaldības īpašuma atsavināšanas komisijas 2019.gada 22.novembra lēmumu Nr.11/5 “Zemes starpgabala Viskaļu ielā 85C, Jelgavā, atsavināšana” un SIA “NOVATORS” iesniegumu,

**JELGAVAS PILSĒTAS DOME NOLEMJ:**

1. Atsavināt Jelgavas pilsētas pašvaldībai piederošu zemes starpgabalu Viskaļu ielā 85C, Jelgavā (kadastra numurs 09000290804, kadastra apzīmējums 09000290803, platība 373 m2), pārdodot to piegulošā nekustamā īpašuma Viskaļu ielā 85, Jelgavā, īpašniecei SIA “NOVATORS” (reģistrācijas Nr.41702000314) par nosacīto cenu 1300 *euro*, nosakot maksimālo nomaksas termiņu – 5 gadus.
2. Jelgavas pilsētas pašvaldības īpašuma atsavināšanas komisijai veikt visas nepieciešamās darbības lēmuma izpildei.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 19.decembrī